เซ็นคอนซัลต์คุมสายสีเขียว หมอชิต-คูคต รฟม.จ้าง AEC งบ 1310 ล้านระยะเวลา 4 ปี
รฟม.เซ็นสัญญาจ้างกลุ่ม AEC เป็นที่ปรึกษาคุมงานก่อสร้างรถไฟฟ้าสายสีเขียววงเงิน 1,310 ล้านบาท ระยะเวลา 48 เดือน เมื่อวันที่ 17 เม.ย.2558 ที่การรถไฟฟ้าขนส่งมวลชนแห่งประเทศไทย (รฟม.) นายพีระยุทธ สิงห์พัฒนากุล ผู้ว่าการ รฟม. เปิดเผยว่า วันนี้ รฟม.ได้มีพิธีลงนามสัญญาว่าจ้างบริษัทที่ปรึกษา นำโดยบริษัท AEC เพื่อควบคุมโครงการก่อสร้างรถไฟฟ้าสายสีเขียว ส่วนเหนือ ช่วงหมอชิต-สะพานใหม่-คูคต วงเงินค่าจ้าง 1,310 ล้านบาท ระยะเวลา 48 เดือน สำหรับสำนักงานโครงการบริษัทที่ปรึกษาอยู่ระหว่างจัดหาพื้นที่ซึ่งจะตั้งอยู่ตามแนวเส้นทางก่อสร้างรถไฟฟ้า ซึ่งจะแจ้งให้ทราบอีกครั้ง ส่วนกำหนดวันเริ่มงานนั้น คาดว่าจะใกล้เคียงกับบริษัทผู้รับเหมาก่อสร้างงานโยธารถไฟฟ้าสายสีเขียว ขณะนี้อยู่ระหว่างจัดทำแผนงานก่อสร้างและการใช้พื้นที่รวมถึงแผนจัดการจราจรเพื่อเสนอมายัง รฟม. ก่อนประสานไปยังหน่วยงานที่เกี่ยวข้องเพื่อขออนุญาตเข้าใช้พื้นที่ หลังจากได้รับอนุญาตแล้ว รฟม.จึงมีหนังสือแจ้งให้ผู้รับเหมาเข้าพื้นที่ได้ คาดว่าประมาณเดือน มิ.ย.2558,สำหรับรถไฟฟ้าสายสีเขียว ส่วนเหนือ ช่วงหมอชิต-สะพานใหม่-คูคต วงเงินค่าก่อสร้างประมาณ 28,000 ล้านบาท โดยแบ่งเป็น 4 สัญญา ได้แก่ สัญญาที่ 1 หมอชิต-สะพานใหม่ บริษัทอิตาเลี่ยนไทยฯ วงเงิน 15,000 ล้านบาท สัญญาที่ 2 สะพานใหม่-คูคต กลุ่ม UN-SH-CH Joint Venture วงเงิน 6,600 ล้านบาท และสัญญาที่ 3 งานก่อสร้างศูนย์ซ่อมบำรุง (เดปโป้) และอาคารจอดรถ กลุ่ม STEC-AS Joint Venture วงเงิน 4,000 ล้านบาท และสัญญาที่ 4 งานจ้างออกแบบควบคู่การก่อสร้างระบบราง กลุ่ม STEC-AS Joint Venture วงเงิน 28,000 ล้านบาท.
วันนี้ รฟม.ได้มีพิธีลงนามสัญญาว่าจ้างบริษัทที่ปรึกษา นำโดยบริษัท AEC เพื่อควบคุมโครงการก่อสร้างรถไฟฟ้าสายสีเขียว ส่วนเหนือ ช่วงหมอชิต-สะพานใหม่-คูคต วงเงินค่าจ้าง 1,310 ล้านบาท ระยะเวลา 48 เดือน
ข่าวกทม.,รฟม.เซ็นสัญญาจ้าง,กลุ่ม AEC,รถไฟฟ้าสายสีเขียว,หมอชิต-สะพานใหม่-คูคต,พีระยุทธ สิงห์พัฒนากุล,บริษัท AEC,ควบคุมโครงการก่อสร้าง